八月四日晚霹雳碎大柳木
[宋]楼钥
秋分雷自合收声,白露明朝忽震霆。
怪得坐中惊欲倒,邻墙老柳碎中庭。
借功明位
[宋]释正觉
苹末风休夜正央,水天虚碧共秋分。
月船不犯东西岸,须信篙人用意良。
和孟世功秋日吴江见寄
[宋]吴芾
扁舟西去气凌云,坐看鱼龙跃浪纹。
风起白苹初日晚,霜雕红叶欲秋分。
忘机鸥鹭情相狎,入笔江山句不群。
正恐功名来追逐,烟波深处未留君。
次韵呈仲退见贻
[宋]徐瑞
天秋分袂后,扰扰似年时。
竟负梅花约,空哦春树诗。
断崖粘冻雪,碎石洋流嘶。
怅望湾头路,扁舟乐泳思。
寿程彦彪签判乃翁
[宋]阳枋
黄钟宫动夏秋分,夜来一雨如倾盆。
从云洗尽金天浑,老星见程家门。
老人降生叙南村,昔日闻名今黄论。
耆英侍坐聆嘉言,八窗玲珑笑语温。
千载一朝逢漆园,夹拶小涧开窗轩。
云鸡月犬闻朝错,衰情晚态常相存。
翠竹紫凤高胜骞,梧枝袅娜棲雏鵷。
琴弹碧玉箜篌蕃,炉养白砂贤弟昆。
胎仙三叠飞舞翩,玉液九转朝昆化。
沆瀣为饮为饮霞为餐,菊酒酌客香盈樽。
欲随枕石漱潺湲,只恐鼎养归天阍。
九老图中姓字尊,月倦指点诗轻扪。
莫学刘陵穷溪源。尽亲见眼前七世森仍孙。
癸未中秋
[宋]杨公远
凉入郊墟暑渐微,奈何节序暗推移。
景逢三五秋分夜,光异寻常月满时。
按舞霓裳仙绰约,长舂灵药兔迷离。
广寒宫桂花空发,近世无人折一枝。
三用韵十首
[宋]杨公远
屋头明月上。此夕又秋分。
千里人俱共,三杯酒自醺。
河清疑有水,夜永喜无云。
桂树婆娑影,天香满世间。
韩尚书南涧公之从弟德文为东广常平上幕丙寅
[宋]曾丰
白露一旬后,秋分三日前。
幕中余暇日,城上肆华筵。
卓立参天木,横陈扑地烟。
主人非独答,客笔不如椽。
辛酉中秋前后舟行自英入韶晚与全真侄传杯
[宋]曾丰
山色秋分后,月华霜降前。
况方行水国,而复遇晴天。
万象入搔首,百怀归扣舷。
伤觞非至礼,聊尔胜徒然。
以湖州酥秀州木犀面油太和石本观音像送莫万
[宋]赵蕃